A black and white logo

Description automatically generated

**Sul Cofio MHA 2025**

**Trefn y Gwasanaeth (Awgrym yn unig)**

Awgrym yn unig yw’r trefn gwasanaeth yma, gallwch ddefnyddio’r cynllun yn gyfan, yn rhannol neu mae croeso i chi ei addasu. Os hoffwch gynnwys siaradwr gwadd oddi fewn i MHA, gallwch gysylltu ar ebost: [*chaplaincy@mha.org.uk*](mailto:chaplaincy@mha.org.uk) *a gallwn eich rhoi mewn cyswllt gyda chaplan lleol, rheolwr neu cynrychiolwr arall. Yn ystod y gwasanaeth annogir i chi dderbyn casgliad tuag at gwaith MHA, neu gellir ei wneud yn ystod yr emyn olaf neu fel mae pawb yn ymadael. Gallwch archebu amlenni gift aid yma:* [*www.mha.org.uk/sunday*](http://www.mha.org.uk/sunday)*.*

*Dyddiad swyddogol Sul Cofio MHA yw 8fed o Fehefin 2025 (yr ail Sul ym Mehefin), ond gallwch gynnal eich gwasanaeth ar unrhyw ddyddiad sy’n gyfleus i chi. Darlleniad (Luc 10:25-37) yw testun yr efengyl ar gyfer 13eg o Orffennaf, fe allwch ystyried y dyddiad yma hefyd.*

**Galwad i Addoli**

Dyweddodd Iesu “Dw i wedi dod i roi bywyd i bobl, a hwnnw'n fywyd ar ei orau” (Ioan 10:10)

**Emyn Caneuon Ffydd : 394 Arglwydd pob gobaith ac Arglwydd pob hoen**

**Gair o Groeso**

*Estynwch groeso i siaradwr gwadd/unrhyw westeion sydd yn cymryd rhan yn y gwasnaeth yn ogystal â chroesawu pawb i’r gwasanaeth, rhowch esboniad byr beth yw Sul Cofio MHA.*

**Gweddi Agoriadol**

Dduw gariadus, wrth ddod at ein gilydd heddiw i’th addoli

Helpa ni ddeall dy addewid o roi bywyd ar ei orau i ni

Helpa ni i adnabod dy bresenoldeb ym mhob un ohonom

Ac i ni ymrwymo i’r bywyd newydd yma

Yng ngoleuni dy gariad

Yn enw Iesu Grist

**Amen**

**Gweithgaredd rhyngweithiol (gweler yr adnodd)**

**Fideo Sul Cofio MHA (gweler yr adnodd)**

**Emyn Caneuon Ffydd: 345 O’r fath gyfaill ydyw’r Iesu**

**Darlleniad Luc 10:25-37**

**Pregeth *(gweler yr adnodd/nodiadau)***

**Emyn Caneuon Ffydd: 214 O gariad na’m gollyngi i**

**Gweddïau o Eiriolaeth**

*Awgrymiadau yw’r gweddïau canlynol, croeso i chi addasu/creu gweddïau mwy addas eich hunain*

Arglwydd Dduw, diolchwn am holl bleserau bywyd, am deulu, am gerddoriaeth, am ffrindiau ac ac am hwyl a chwerthin. Diolchwn i ti am holl waith MHA sy’n darparu gofal i bobol hŷn bregus fel eu bod yn gallu parhau i fwynhau’r holl bleserau bywyd rwyt yn ddarparu i ni. Diolchwn i ti am bobl fel Irene, Samariad Trugarog sy’n rhoi pobl eraill yn gyntaf o flaen gofynion eu hunain. Wrth i ni ddod at ein gilydd heddiw ar Sul Cofio MHA, gofynnwn i ti gryfhau ac atgyfnerthu holl waith cadarnhaol MHA fel bod pob person yn gallu byw bywyd llawn.

Dduw gariadus, **clyw ein cri**

Duw’r Creawdwr, helpa ni i fwynhau ac i amddiffyn dy greadigaeth. Gweddïwn fod holl adnoddau’r byd yn cael ei rannu’r deg a bod cyfiawnder, heddwch a chydraddoldeb ar draws y byd. Bendithia’r rhai hynny sy’n wynebu diwedd eu hoes beth bynnag yw eu hamgylchiad, ble bynnag maent yn byw.  Rho dy hedd i’r rhai sy’n gofidio am eu hiechyd, ac i’r rhai sy’n byw gyda chyflyrau hir oes. Heddiw, yn arbennig, gofynnwn i ti fendithio pobl fel Irene, sy’n byw gyda dementia. Rho’r nerth iddyn nhw barhau i fwynhau bywyd ar ei orau.

Dduw gariadus, **clyw ein cri**

Tad Nefol, bendithia pob teulu sy’n troedio’r un siwrnai â Gary, Julie ac Irene. Bendithia’r rhai sy’n gofidio am annwylun, y rhai sy’n ceisio gofalu adref am annwylun ac i’r rhai sy’n gwneud penderfyniadau anodd i ofyn am gymorth gofalwyr mewn cartrefi gofal. Gweddïwn am sicrwydd dy gariad tuag atynt fel bod modd iddynt ddod o hyd i’r gofal gorau. Gofynnwn i ti ddangos doethineb i’r rhai sy’n gwneud penderfyniadau a’r rhai sydd mewn swyddi dylanwadol, fel bod modd gofalu am yr holl bobol a hynny yn cael ei gyllido yn deg.

Dduw gariadus, **clyw ein cri**

Duw Hollalluog, gofynnwn i ti gynnal a chryfhau holl waith MHA ar draws yr holl gymunedau ar draws y Deyrnas Unedig. Bendithia’r holl bobol sy’n gweithio drwy’r sefydliad, rheolwyr fel Sue, gofalwyr fel Julie, therapyddion cerdd fel Maria, Caplaniaid fel Carolyn a’r holl staff sy’n creu cymuned o fewn cartref gofal. Gweddïwn hefyd am y rhai sy’n arwain y sefydliad, y Bwrdd, y Prif Swyddog Gweithredol a’r tîm arweinyddol. Galluoga hwy i ddefnyddio’u sgiliau i gyflawni llawn botensial a phwrpas yr elusen.

Dduw gariadus, **clyw ein cri**

Dduw gariadus, down a’r gweddïau yma yn nerth dy ysbryd

Trwy dy fab Iesu Grist, **Amen**

**Gweddi’r Arglwydd**

**Emyn Caneuon Ffydd: 83 F’enaid, mola Dduw’r gogoniant**

*Os oes casgliad ar gyfer gwaith MHA, gellir ei wneud nawr. Gellir defnyddio’r weddi yma (neu un arall addas):*

Tad Nefol

Cyflwynwn yr offrwm hwn i ti.

Diolch i ti am yr holl roddion rwyt ti wedi eu rhoi i ni.

Bendithia’r rhoddion hyn fel y byddant yn cefnogi gwaith MHA.

Yn enw’r Tad

**Amen**

**Y Fendith**